alexandrainst/scandi-wiki huggingface dataset:
Manuel Faißt

Manuel Faißt (født 11. januar 1993 i Furtwangen) er en tysk kombinertutøver som representerer SV Baiersbronn.

I Vinter-OL 2022 i Beijing, tok han sølv i lagkonkurransen.

Karriere

Verdenscup 
Faißt fikk 5. desember 2009 sin verdenscupdebut i Lillehammer med en 49.-plass.

Han fikk sjansen på stafettlaget i Sotsji i 2012/13-sesongen, hvor det endte med tysk seier foran Frankrike og Østerrike. Sesongen etter fikk han på nytt sjansen på det tyske laget i Kuusamo, og endte da på 2.-plass bak Norge.

I 2014/15-sesongen var han sammen med Fabian Rießle på det tyske sprintlaget som kom på 2.-plass i Val di Fiemme, bak Norge I bestående av Jan Schmid og Jørgen Graabak.

Hans første individuelle pallplassering kom i Ramsau i 2015/16-sesongen, med en 3.-plass bak Eric Frenzel og Jarl Magnus Riiber.

Junior-VM 
Faißt har deltatt i 4 Junior-VM. Debuterte i Junior-VM 2010 med en 10.-plass på 5 km Gundersen, og forbedret seg året etter med 4. og 6.-plass på henholdsvis 5 og 10 km Gundersen.

I Junior-VM 2012 tok Faißt steget opp på pallen, med sølv på 10 km Gundersen 6,5 sekunder bak italieneren Mattia Runggaldier. To dager senere var han en del av det tyske stafettlaget som tok bronse bak Østerrike og Italia. Mesterskapet ble avsluttet med en 10.-plass på 5 km Gundersen.

Faißt gjorde rent bord i Junior-VM 2013 med tre gullmedaljer. 10 km Gundersen ble vunnet foran landsmannen David Welde og estlenderen Han-Hendrik Piho, 5 km Gundersen ble vunnet foran franskmannen Theo Hannon og estlenderen Kristjan Ilves, og stafetten ble vunnet foran Østerrike og Japan.

Sammenlagtplasseringer i verdenscupen

Referanser

Eksterne lenker 
 
 

Tyske kombinertløpere
Olympiske sølvmedaljevinnere for Tyskland
Olympiske sølvmedaljevinnere i kombinert
Juniorverdensmestere i kombinert
Deltakere under Ski-VM 2019
Deltakere under Ski-VM 2021
Medaljevinnere under Vinter-OL 2022
Deltakere for Tyskland under Vinter-OL 2022
Kombinertløpere under Vinter-OL 2022
Personer fra Schwarzwald-Baar-Kreis
Johanne Killi

Johanne Killi (født 13. oktober 1997 i Dombås) er en norsk freestylekjører som konkurrerer i slopestyle. Hun var avgangselev ved NTG Lillehammer våren 2016.

29. januar 2016 tok hun bronsemedalje i sitt første X Games, under slopestyleøvelsen i Vinter-X Games Aspen 2016. Med 85,66 poeng endte hun bak tidenes yngste gullvinner; 13 år gamle Kelly Sildaru fra Estland (93,00) og Tiril Sjåstad Christiansen (91,66) fra Norge.

Killi tok X Games-sølv i Big Air under X Games Oslo 2016, bak lagvenninnen Tiril Sjåstad Christiansen og foran svenske Emma Dahlström. Under X-Games på Hafjell som ble arrangert i perioden 8.-11. mars 2017, vant Killi sin første gullmedalje i X-Games. Hun har vært på pallen tre ganger tidligere i den prestisjetunge konkurransen, men aldri vunnet.

Under Vinter-OL 2022 i Beijing, ble hun nummer 6 i slopestyle.

Referanser

Eksterne lenker 
 Profil på ESPN.go.com
 

Norske freestylekjørere
Deltakere for Norge under Vinter-OL 2018
Freestylekjørere under Vinter-OL 2018
Deltakere for Norge under Vinter-OL 2022
Freestylekjørere under Vinter-OL 2022
Norske deltagere i X Games
Personer fra Dovre kommune
Fødsler i 1997
Joachim Kwetzinsky

Joachim Victor Birkeland Kjelsaas von Kwetzinsky-Stetzenkow (født 8. april 1978), kjent som Joachim Kwetzinsky, er en norsk pianist.

Bakgrunn 

Kwetzinsky er sønn av forfatteren Oddbjørn Birkeland og pianisten Berit Kjelsaas Kwetzinsky. Etternavnet har han fra sin stefar, scenografen Truls Kwetzinsky (født Wassily Michail Fjodor Grossow von Palm von Kwetzinsky-Stetzenkow), som er sønn av musikkritikeren Wassily von Kwetzinsky og sønnesønn av den russiske generalen Mikhail Fjodorovitsj Kvetsinskij. I henhold til de russiske forordningene om rang og adelskap som gjaldt mellom 1856 og 1917 innebar den militære graden oberst, som Mikhail Kvetsinskij oppnådde i 1901, at man automatisk fikk arvelig adelskap, og familien skrev seg derfor von Kwetzinsky utenfor Russland. Mikhail Kvetsinskij ble senere forfremmet til generalløytnant og ble etterhvert en av lederne for Den hvite armé og stabssjef for generalguvernør Jevgenij Miller. Mikhail Kvetsinskij kom til Norge sammen med Miller i 1920 som flyktning fra den russiske revolusjon, etter en eventyrlig flukt med isbryteren «Kuzma Minin» fra Arkhangelsk til Tromsø. Hans sønn Wassily hadde tjenestegjort som kaptein i Den hvite armé sammen med sin far i Arkhangelsk og kom til Norge samme år; han ble senere aktiv som musikklærer og allsidig kulturpersonlighet i Norge.

Joachim Kwetzinsky har uttalt at han har en sterk interesse for russisk kultur og musikk, og snakker selv russisk.

Utdannelse og verk 

Han er utdannet ved Norges musikkhøgskole, hvor han studerte med Einar Steen-Nøkleberg, og han har også vært student av Liv Glaser og Jiri Hlinka. Han har holdt konserter i over 20 land, har utgitt flere album og urfremført verker av en rekke komponister. Hans første album utkom i 2010 med musikk av Dmitrij Sjostakovitsj og Rodion Sjtsjedrin. Kwetzinsky har samarbeidet mye med David Arthur Skinner, Johannes Martens og med komponisten Marcus Paus, og utgav sammen med Martens portrettplaten Marcus Paus i 2013. I 2018 utgav Kwetzinsky og Julie Kleive platen En hellig, alminnelig lek, med sanger av Marcus Paus til dikt av André Bjerke.

Sammen med David Arthur Skinner har Kwetzinsky utforsket grensesnittet mellom komponert klassisk musikk og improvisert jazz. Ved å sette søkelyset på musikk fra det 20. og 21. århundret, og på strukturelle elementer og rytmer, ville de dekonstruere komponert musikk gjennom eksperimentering for å finne møtepunkter mellom ulike musikktradisjoner.

Priser 
Han var prisvinner i Concours Grieg i 2002, vant konkurransen om Rikskonsertenes lanseringsprogram INTRO-klassisk i 2004 og mottok Robert Levins Festspillpris i Bergen i 2009.

Plateutgivelser 
 Polyphonic Dialogues, 2L
 Figments and Fragments, 2L
 Marcus Paus, Aurora, 2013
 En hellig, alminnelig lek, Grappa Musikkforlag, 2018
 Dypt i forledelsen, 2020

Referanser

Eksterne lenker 
 Offisiell side

Norske klassiske pianister
Alumni fra Barratt Due musikkinstitutt
Cnemoplites

Se systematisk inndeling

Cnemoplites er en slekt av biller som hører til familien trebukker (Cerambycidae).

Utseende  
Store (30-60 millimeter), avlange, brunlige trebukker. Dekkvingene er gjerne noe lysere farget enn forkroppen. Antennene er forholdsvis spinkle og omtrent så lange som kroppen.

Levevis 
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse 
Slekten er utbredt i Australia.

Systematisk inndeling 
Artslisten følger 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien sagbukker, Prioninae Latreille, 1802  
 Stammen Macrotomini Thomson, 1860
 Gruppen Cnemoplitina Lameere, 1912
 Slekten Cnemoplites Newman, 1844 - 13 arter
 Cnemoplites argodi Lameere, 1903
 Cnemoplites blackburni Lameere, 1903 - nå overført til slekten Hagrides
 Cnemoplites cephalotes (Pascoe, 1864)
 Cnemoplites edulis (Newman, 1842)
 Cnemoplites fairmairei Lameere, 1912
 Cnemoplites flavipilis Thomson, 1877
 Cnemoplites gahani Lameere, 1912
 Cnemoplites hamali Lameere, 1903
 Cnemoplites howei (Thomson, 1864)
 Cnemoplites impar Newman, 1844
 Cnemoplites intermedia Wilson, 1923
 Cnemoplites occidentalis (Jin, De Keyzer & Slipinski, 2020) 
 Cnemoplites princeps Gahan, 1893 - nå overført til slekten Hagrides
 Cnemoplites prionoides (Thomson, 1864)

Referanser

Kilder 
 Liste over artene i Cnemoplitina

Eksterne lenker 
 
 Hoskovec, M. og Rezek, M. Cerambycidae. Longicorn Beetles of the West Palaearctic Region. Stort fotogalleri med bilder av ca. 600 arter.

Prioninae
Dyr formelt beskrevet i 1844
Mons Røisland

Mons Røisland (født 28. januar 1997 på Høvik) er en norsk snøbrettkjører som konkurrerer i slopestyle og big air.

30. januar 2016 tok han bronsemedalje i sitt første X Games, under slopestyleøvelsen i Vinter-X Games Aspen 2016. Med 86,33 poeng endte han bak canadierne Mark McMorris (92,66) og Sébastien Toutant (90,00).

Han ble nummer to i big air i OL 2022 i Beijing.

Referanser

Eksterne lenker 
 Profil hos Brettforbundet.no
 Profil på ESPN.go.com
 
 

Norske snøbrettkjørere
Olympiske sølvmedaljevinnere for Norge
Norske deltagere i X Games
Deltakere for Norge under Vinter-OL 2018
Snøbrettkjørere under Vinter-OL 2018
Snøbrettkjørere under Vinter-OL 2022
Deltakere for Norge under Vinter-OL 2022
Medaljevinnere under Vinter-OL 2022
Personer fra Bærum kommune
Olympiske medaljevinnere i snøbrett
Per O. Rød

Per O. Rød (1929–2013) var en norsk lærer og forfatter av bygdebøker.

Rød tok utdannelse på jordbruksskole og folkehøgskole. I 1963 fullførte han lærerutdannelse ved Levanger lærerskole. Han var ansatt ved Almås skole i Singsås og deretter ved Eid skole på Korsvegen. Han flyttet tilbake til Singsås rundt 1980. 

Kombinert med lærerjobben forfattet han en rekke bygdebøker om steder som Melhus, Hølonda, Børsa, Skaun, Selbu, Geitastrand og sin egen hjembygd Singsås. Han var også formann i Gauldal historielag og redaktør for historielagets tidsskrift Gauldalsminne.

Rød var også engasjert i lokalidretten. Særlig gjaldt dette orientering, som han fikk etablert som egen avdeling innen Idrettslaget Leik på Hølonda. Han var også avdelingsens første leder, et verv han hadde fra 1971 til 1976.

Han var sønn av Ola Pedersen Rød (f. 1902, d. 1968) og Kari (pikenavn Aune) (f. 1905, d. 1989). Begge fra Singsås. Han ble gift 1958 med Guri Fløttum (f. 1926, d. 1965). De fikk to barn (f. 1958 og 1963).

I 1995 ble han tildelt Kongens fortjenstmedalje.

Bibliografi 
 Hølondboka, bind 1 (1968)
 Hølondboka, bind 2 (1969)
 Melhusboka, bind 1 (1975)
 Skaunaboka, bind 1 (1976)
 Skaunaboka, bind 2 (1978)
 Melhusboka, bind 2 (1978)
 Geitastrandboka (1979)
 Melhusboka, bind 3 (1980)
 Børsaboka, bind 1 (1983)
 Selbu i Fortid og Nåtid, Bind 3-7 (sammen med Kjell Haarstad) (1984-92)
 Børsaboka, bind 2 (1987)
 Gards og slektshistorie: Singsåsboka, bind 2 (1994)
 Gards og slektshistorie: Singsåsboka, bind 3 (1994)
 Leik i 100 år (sammen med Anders Estenstad) (1994)

Referanser 

Norske sakprosaforfattere
Personer fra Midtre Gauldal kommune
Kongens fortjenstmedalje i sølv
Marzia Kjellberg

Marzia Kjellberg (født Bisognin 21. oktober 1992), også kjent under sitt YouTube-alias CutiePieMarzia, er en italiensk designer og tidligere youtuber. Kjellbergs videoer handlet hovedsakelig om mote, skjønnhet, videospill, sminke og DIY (Do it yourself/gjør det selv). I november 2015 hadde videoene hennes 446 million visninger, og 6 million abonnenter. Hun har nå avsluttet YouTube-karrieren sin for å fokusere på design av blant annet smykker og keramikk i selskapet hennes Maì .

Hun giftet seg med youtuberen Felix Kjellberg (også kjent som «PewDiePie»)  19. august 2019.

Referanser

Eksterne lenker 
 
 
 

Youtubere
Italienere
Hoplideres

Se systematisk inndeling

Hoplideres er en slekt av biller som hører til familien trebukker (Cerambycidae). Slekten er endemisk for Madagaskar.

Utseende 
Store (30-75 millimeter), kraftige, matte, mørkt rødbrune trebukker. Pronotum har lange, skarpe pigger langs ytterkanten. Langs forkanten er det en brem av gulaktige hår som danner en påfallende, gul krage.

Levevis 
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse 
Slekten lever på Madagaskar.

Systematisk inndeling 
Artlisten følger 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien sagbukker, Prioninae Latreille, 1802  
 Stammen Callipogonini Lameere, 1904
 Gruppen Hopliderina - noen ganger regnet som en egen stammen, Hopliderini
 Slekten Hoplideres Audinet-Serville, 1832 - Afrika
 Hoplideres aquilus Coquerel, 1859 - Madagaskar
 Hoplideres curtipes Quentin & Villiers, 1972 - Madagaskar
 Hoplideres laevipennis Lameere, 1906 - Madagaskar
 Hoplideres punctatus Quentin & Villiers, 1972 - Madagaskar
 Hoplideres spinipennis Audinet-Serville, 1832 - Madagaskar

Referanser

Kilder 

 Liste over artene

Eksterne lenker 
 
 Hoskovec, M. og Rezek, M. Cerambycidae. Longicorn Beetles of the West Palaearctic Region. Stort fotogalleri med bilder av ca. 600 arter.

Prioninae
Biller formelt beskrevet i 1832
Prionacalus

se Systematisk inndeling

Prionacalus er en slekt av biller som hører til familien trebukker (Cerambycidae).

Utseende 
Store (35-60 millimeter), langbeinte, matt svarte eller brunsvarte trebukker. Særlig hos hannene er kroppen påfallende kort og bred, med sine lange bein minner billene nærmest om store edderkopper. Hodet er ganske stort, kjevene er forstøtrrede hos begge kjønn, men særlig hos hannene. Antennene er omtrent så lange som kroppen og ganske kraftige. Oversiden har en læraktig skulptur. Pronotum er mye bredere enn langt og har vanligvis et par kraftige pigger på sidekanten, noen ganger er det en slik pigg også på bakhodet. Dekkvingene er korte, særlig hos hannene, og nærmest pæreformede.

Utbredelse 
Slekten er utbredt i det nordvestlige Sør-Amerika.

Systematisk inndeling 
Artsoversikten følger 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien sagbukker, Prioninae Latreille, 1802  
 Stammen Prionini
 Slekten Prionacalus White, 1845
 Prionacalus atys White, 1850 - Ecuador, Peru
 Prionacalus cacicus White, 1845 - Ecuador, Peru 
 Prionacalus demelti Quentin & Villiers, 1983 - Colombia
 Prionacalus inermus Komiya & Santos-Silva, 2018
 Prionacalus iphis White, 1850 - Ecuador
 Prionacalus uniformis Waterhouse, 1900 - Peru
 Prionacalus whymperi Bates, 1891
 Prionacalus woytkowskii Heyrovsky, 1960

Referanser

Eksterne lenker 
 Oversikt over artene
 Bilder av artene
 

Prioninae
Dyr formelt beskrevet i 1845
Prionoplus

Se systematisk inndeling

Prionoplus er en slekt av biller som hører til familien trebukker (Cerambycidae). Slekten omfatter bare én art, som lever på New Zealand der den er en av de største billene. Av maoriene ble den kalt "huhu".

Utseende 
En stor, brun trebukk. Kjevene er ikke påfallende forstørrede. Antennene er ganske tynne og omtrent så lange som kroppen. Pronotum er kledt med tett, ullaktig, brungul behåring. Dekkvingene er mørkbrune med et lyst nettmønster.

Levevis 
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse 
Arten er utbredt på New Zealand.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien sagbukker, Prioninae Latreille, 1802  
 Stammen Meroscelisini Thomson, 1861
 Slekten Prionoplus White, 1846
 Prionoplus reticularis (White, 1843)

Kilder 
 Liste over artene

Eksterne lenker 
 
 Hoskovec, M. og Rezek, M. Cerambycidae. Longicorn Beetles of the West Palaearctic Region. Stort fotogalleri med bilder av ca. 600 arter.
 Bilde av en hunn
 Bilde av en hann

Prioninae
Dyr formelt beskrevet i 1846
Aegolipton

Se systematisk inndeling

Aegolipton er en slekt av biller som hører til familien trebukker (Cerambycidae).

Utseende 
Middelsstore til store (20-45 millimeter), avlange, brunlige (brungule til svartbrune) trebukker. Denne gruppen har hodet noe fremstrakt, tydelig innsnevret bak fasettøynene (med tydelig "hals"). Antennene har et kraftig, sylindrisk, innerste ledd, det andre leddet er lite og knappformet, det tredje leddet svært langt, litt krumt og tykkere enn de følgende leddene. Pronotum er forholdsvis lite uten tenner langs ytterkanten. Dekkvingene har opphøyde lengdekjøler. Artene ligner mye på slekte Aegosoma, men er gjerne noe mindre enn disse.

Levevis 
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse 
Slekten er utbredt i Sørøst-Asia, med de fleste artene i Indonesia. Utenom dette området lever det én art på Hawaii.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien sagbukker, Prioninae Latreille, 1802  
 Stammen Aegosomatini Thomson, 1860
 Slekten Aegolipton Gressitt, 1940
 Aegolipton acehense Komiya, 2005 - Sumatra
 Aegolipton argopuronum Komiya, 2005 - Java
 Aegolipton babai (Komiya & Makihara, 2001) - Sumatra
 Aegolipton bawangum Komiya, 2005 - Borneo
 Aegolipton costatum (Lansberge, 1884) - Sumatra, Java, Øst-Timor
 Aegolipton dvoraceki Do & Drumont, 2018 - Vietnam
 Aegolipton fimbriatum (Lansberge, 1884) - Sumatra, Java, Borneo
 Aegolipton gahani (Lameere, 1909) - Nikobarene
 Aegolipton gracile Komiya, 2005 - Borneo
 Aegolipton kinabalum Komiya, 2005 - Borneo
 Aegolipton kolleri (Lameere, 1909) - Sumatra, Borneo
 Aegolipton kumei Komiya, 2005 - Vietnam
 Aegolipton lackerbecki Komiya, 2005 - Sumatra
 Aegolipton marginale (Fabricius, 1775) - fra Bangladesh til Java og Borneo
 Aegolipton meiyingae Drumont & Bi, 2015 - Hainan
 Aegolipton mizunumai Komiya, 2005 - Thailand, Vietnam
 Aegolipton peninsulare Komiya, 2005 - Malaysia
 Aegolipton pustuliferum Komiya, 2005 - Borneo
 Aegolipton reflexum (Karsch, 1881) - Hawaii
 Aegolipton roubali Komiya, Drumont & Lorenc, 2012 - Vietnam
 Aegolipton sauteri (Lameere, 1913) - Taiwan
 Aegolipton tavakiliani Drumont & Do, 2017 - Vietnam

Kilder 
 Liste over artene
 Prioninae of the World - Aegosomatini. Med bilder av mange av artene

Eksterne lenker 
 

Prioninae
Biller formelt beskrevet i 1940
Acanthophorus

Se systematisk inndeling

Acanthophorus er en slekt av biller som hører til familien trebukker (Cerambycidae).  Slekten omfatter bare én kjent art fra India.

Utseende 
En stor (ca. 80 millimeter) mørkt rødbrun trebukk. Hannens kjever er stekt forstørrede og sigdformede, hunnes kjever er av normal størrelse til Prioninae å være (dog ganske kraftige). Antennene er nesten så lange som kroppen hos hannen, noe over halvparten så lange som kroppen hos hunnen. Pronotum er forholdsvis lite og har to korte, skarpe pigger på ytterkantens fremre del. Dekkvingene er lange, parallellsidige med markerte "skuldre", jevnt og nokså grovt punktert, men uten punktrader.

Levevis 
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse 
Arten lever i India.

Systematisk inndeling 
Artene nå ført til slekten Tithoes ble før også plassert her.

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien sagbukker, Prioninae Latreille, 1802  
 Stammen Acanthophorini Thomson, 1864
 Slekten Acanthophorus Audinet-Serville, 1869
 Acanthophorus serraticornis (Olivier, 1795)

Kilder 
 Liste over artene

Eksterne lenker 
 
 Bilde av arten

Prioninae
Biller formelt beskrevet i 1869
Myzomorphus

Se systematisk inndeling

Myzomorphus er en slekt av biller som hører til familien trebukker (Cerambycidae).

Utseende 
Middelsstore (8-16 millimeter) trebukker, noen av de minste artene i underfamilien Prioninae. Flere av artene er farget i gult og svart og det er sannsynlig at de etterligner giftige biller i familien rødvinger (Lycidae). Det er stor forskjell mellom kjønnene: hannene er betydelig mindre enn hunnene, har kamformede antenner og noen ganger også forkortede dekkvinger.

Levevis 
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er natt-aktive. En del av dem kommer til lys.

Utbredelse 
Slekten lever i Sør- og Mellom-Amerika.

Systematisk inndeling 
Artslisten følger 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien sagbukker, Prioninae Latreille, 1802  
 Stammen Anacolini Thomson, 1857
 Slekten Myzomorphus Dejean, 1835
 Myzomorphus amabilis Tippmann, 1960 - Brasil, Bolivia
 Myzomorphus birai Bezark, Galileo & Santos-Silva, 2016 - Costa Rica
 Myzomorphus flavipes Galileo, 1987 - Brasil
 Myzomorphus gounellei Lameere, 1912 - Brasil
 Myzomorphus herteli Gilmour, 1960 - Colombia
 Myzomorphus poultoni Lameere, 1912 - Brasil
 Myzomorphus quadripunctatus (Gray, 1831) - nordlige Sør-Amerika
 Myzomorphus scutellatus Sallé, 1849 - Costa Rica, Venezuela
 Myzomorphus sparsimflabellatus Zajciw, 1963 - Brasil

Referanser

Kilder 
 Liste over artene

Eksterne lenker 
 

Prioninae
Biller formelt beskrevet i 1835
Cacosceles

Se systematisk inndeling

Cacosceles er en slekt av biller som hører til familien trebukker (Cerambycidae).

Utseende 
Store (gjerne 40-50 millimeter), kraftige trebukker. Hannen har forstørrede kjever. På farge er den gulbrune eller rødbrune, forkroppen gjerne litt mørkere. Antennene er kraftige og sagtakkede.

Levevis 
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse 
Gruppen er utbredt i det sørlige Afrika.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien sagbukker, Prioninae Latreille, 1802  
 Stammen Cacoscelini Thomson, 1861
 Slekten Cacosceles Newman, 1838
 Cacosceles gracilis Lackerbeck, 2000 - Sør-Afrika
 Cacosceles latus Waterhouse, 1881 - Afrika
 Cacosceles newmanii Thomson, 1877 - sørlige Afrika
 Cacosceles oedipus Newman, 1838 - Sør-Afrika

Kilder 
 Liste over artene

Eksterne lenker 
 
 Bilde av Cacosceles newmanii, hann

Prioninae
Biller formelt beskrevet i 1838